УГОВОР О ЈАВНОЈ НАБАВЦИ РАДОВА

РЕКОНСТРУКЦИЈА И РЕВИТАЛИЗАЦИЈА ОБЈЕКТА 
„СТАРО ЗДАЊЕ“ У АРАНЂЕЛОВЦУ (ПРВА ФАЗА), ЈН БРОЈ ЈН 17/26

	НАРУЧИЛАЦ:

	Општинска управа општине Аранђеловац  са седиштем у Аранђеловцу, улица Венац слободе бр. 10, ПИБ: 101486788;  Матични број: 07184549, ЈББК: 03945, коју заступа руководилац Одељења за инвестиције и јавне набавке Ранка Фуртула, дипл. инж. (у даљем тексту: Наручилац)



и

	ИЗВОЂАЧ:

	______________________________________________________________________,  
са седиштем у _______________, улица_______________________ бр.__________,  
ПИБ: _____________________;  Матични број:_________________________, број рачуна:____________________________  који се води код_____________________, 
које заступа _____________________________________, (у даљем тексту: Извођач)

	


[bookmark: _GoBack]УГОВОРНЕ СТРАНЕ САГЛАСНО КОНСТАТУЈУ ДА ЈЕ:
- Наручилац спровео отворени поступак јавне набавке радова – Реконструкција и ревитализација објекта „Старо здање“ у Аранђеловцу (прва фаза), ЈН број ЈН 17/26, у свему у складу са Законом о јавним набавкама („Сл. гласник РС“, бр. 91/2019 и 92/2023),
[bookmark: _Hlk24976966]- Извођач радова je путем Портала јавних набавки достaвио Понуду број *** од ***, у свему у складу са Конкурсном документацијом за јавну набавку.
- Наручилац изабрао Извођача радова на основу Извештаја Комисије за јавну набавку број *** од ***, Одлуком о додели уговора број ***  од ***,  у свему у складу са Законом о јавним набавкама („Сл. гласник РС“, бр. 91/2019 и 92/2023). 
(варијаната: заједничка понуда)
· Извођач радова је носилац посла следеће групе понуђача _____________________________
Понуђачи који поднесу заједничку понуду одговарају неограничено солидарно према Наручиоцу.
(варијанта: понуда са подизвођачем)
· Извођач је понуду поднео са следећим подизвођачима_________________________
· Извођач је следећи део Набавке (по предмету или количини, вредности или проценту): _______________ поверио подизвођачу____________.
· Наручилац ће доспела потраживања непосредно плаћати подизвођачу за део уговора који је он извршио на текући рачун број___________________код ______________________ банке (попуњава се уколико подизвођач захтева да му се доспела потраживања плаћају непосредно)
Извођач у потпуности одговара Наручиоцу за извршење уговорних обавеза, без обзира на број подизвођача

ПРЕДМЕТ УГОВОРА

Члан 1.
Предмет овог уговора је извођење радова на реконструкцији и ревитализацији објекта „Старо здање“ у Аранђеловцу (прва фаза), у складу са потребама Наручиоца, у свему према Предмеру и Опису радова садржаном у Техничкој спецификацији (у даљем тексту уговора: Техничка документација) и усвојеној Понуди Извођача број *** од ***. године, које чине саставни део уговора.

ВРЕДНОСТ РАДОВА
Члан 2.
Вредност радова из члана 1. овог Уговора износи ______________ динара без ПДВ, односно ______________  динара са ПДВ-ом.
У цену из става 1. овог члана урачунати су сви претходни и припремни радови, материјал и опрема, трошкови непосредних извршилаца и сви други трошкови Извођача у вези са извршењем овог уговора, односно исплатом цене из става 1. овог члана Наручилац је измирио све обавезе према Извођачу.
Јединичне цене радова су фиксне и не могу се мењати током трајања уговора.
Коначна вредност радова утврдиће се на бази стварно изведених количина радова, а према јединичним ценама из понуде означне у члану 1. овог Уговора.

УСЛОВИ И НАЧИН ПЛАЋАЊА

Члан 3.
Наручилац се обавезује да уговорену вредност плати Извођачу у року од 45 дана по привременим ситуацијама и окончаној ситуацији, сачињеним на основу оверене грађевинске књиге изведених радова, односно од дана регистровања електронске фактуре у систему електронских фактура, када се сматра да је Наручилац примио електронску фактуру.
Извођач је дужан да приликом издавања фактуре поступи у складу са позитивноправним прописима који регулишу област електронског фактурисања.
 Извођач се обавезује да даном издавања коначаног рачуна достави:
· Коначни обрачун,
· Записник о примопредаји изведених радова.
Наручилац има право да задржи сразмерни део цене ради отклањања недостатака утврђених приликом примопредаје изведених радова, без претходног пристанка Извођача, уколико Извођач на писмени позив Наручиоца не отклони недостатке у року који одреди Наручилац.
Наручилац ће извршити умањење вредности стварно изведених радова по Коначном обрачуну у висини задржаног дела цене из претходног става, без претходног пристанка Извођача.

Наручилац се обавезује да задржани део цене исплати Извођачу одмах по отклањању утврђених недостатака, а најкасније у року од 8 (осам) дана од дана примопредаје тих радова.
Обавезе које доспевају у наредној буџетској години ће бити реализоване највише до износа средстава која ће за ту намену бити одобрена у тој буџетској години, сходно члану 7. Уредбе о критеријумима за утврђивање природе расхода и условима и начину прибављању сагласности за закључивање одређених уговора који због природе расхода захтевају плаћање у више година („Сл. Гласник РС“, број 21/14 и 18/2019).

ОБАВЕЗЕ НАРУЧИОЦА
Члан 4.
Наручилац се обавезује да:
· уведе Извођача у посао,
· обезбеди вршење стручног надзора над извођењем радова,
· обезбеди Извођачу несметани приступ градилишту, за све време трајања овог уговора,
· образује заједничку комисију са задатком да сачини записник о примопредаји и коначан обрачун изведених радова,
· плати уговорену цену под уговореним условима и на уговорени начин.

ОБАВЕЗЕ ИЗВОЂАЧА
Члан 5.
Извођач се обавезује да:
· уговорене радове изведе квалитетно, у складу са овим уговором, позитивним прописима, нормативима и стандардима чија је употреба обавезна, уважавајући правила струке, са довољним бројем непосредних извршилаца, ажурно и савесно,
· омогући несметано вршење стручног надзора и поступа по налозима и упутствима Стручног надзора и Наручиоца,
· организује градилиште на начин који обезбеђује приступ локацији и заштиту околине,
· обезбеди адекватну опрему за рад и заштиту на раду за сва лица која је ангажовао,
· обезбеди градилиште и примени све законске мере у циљу обезбеђења сигурности непосредних извршилаца и других лица и мере заштите од пожара, 
· у току извођења радова уредно, по важећим позитивноправним прописима води грађевински дневник и грађевинску књигу;
· по завршетку радова, са градилишта повуче своје раднике, уклони преостали материјал, опрему и средства за рад, као и да очисти градилиште,
· по завршетку радова одмах, а најкасније у року од 3 (три) дана, обавести Наручиоца и Стручни надзор да су исти изведени и приступи примопредаји и коначном обрачуну,
· непосредно учествује у заједничкој комисији за примопредају радова и коначан обрачун изведених радова
· поступа у свему у складу са Техничком спецификацијом.

Уколико Извођач у току извођења радова уочи недостатке у Техничкој документацији који се могу неповољно одразити на ток извођења радова дужан је да без одлагања о томе обавести Наручиоца и Стручни надзор.
Извођач је обавезан да примењује прописе из области безбедности и здравља на раду, у складу са одредбама Закона о безбедности и здрављу на раду (’’Сл. гласник РС’’, бр. 35/2023), безбедности и здравља на раду на привременим и покретним градилиштима у складу са Уредбом о безбедности и здрављу на раду на привременим и покретним градилиштима (’’Сл. гласник РС’’, бр.14/2009, 95/2010, 98/2018 35/2023 – др. закон и 76/2024), као и прописе из области заштите од пожара у складу са Законом о заштити од пожара (’’Сл. гласник РС’’, бр.111/2009, 20/2015, 87/2018 – др. закони).
Извођач се обавезује да поверљиве информације које је сазнао у вези са овим уговором неће користити у друге сврхе, осим за испуњење уговорних обавеза, као и да их неће открити трећем лицу, осим уколико је то неопходно за извршење предмета овог уговора, уз претходну сагласност Наручиоца.
Обавеза из претходног става овог члана не односи се на информације које је Извођач дужан да саопшти у складу са позитивноправним прописима.
У случају да дође до откривања поверљивих информација без претходне сагласности Наручиоца, Извођач је дужан да без одлагања о томе обавести Наручиоца, а у случају да је Наручилац том приликом претрпео штету, Извођач је дужан да је накнади. 

РОК ЗА ИЗВОЂЕЊЕ РАДОВА
Члан 6.
Извођач се обавезује да уговорене радове изведе у целости у року од 240 календарских дана (8 месеци), рачунајући од дана увођења у посао.
Наручилац се обавезује да Извођача уведе у посао најкасније у року од 15 (петнаест) дана од дана закључења уговора и да му омогући несметани приступ градилишту.
Извођач се обавезује да извођење радова започне одмах, а најкасније у року од 7 дана од дана увођења у посао и да о томе обавести Наручиоца.
Дан увођења у посао констатује се у грађевинском дневнику.
У рок за извођење радова из става 1. овог члана урачунати су сви претходни и припремни радови.
Рок за извођење радова из става 1. овог члана може се продужити анексом овог уговора у следећим случајевима:
- природни догађаји који имају карактер више силе,
- прекид радова као последица мера предвиђених актима државних органа,
- ванредни друштвени догађаји који су законом утврђени као виша сила,
- друштвене појаве и друге околности изазване одлукама државних органа или актима надлежних органа, за које није одговоран Извођач,
- у случају измене Техничке документације по налогу Стручног надзора или Наручиоца.
- лоших временских прилика/услова у трајању дужем од 3 дана непрекидно или 5 дана са прекидима у оквиру 7 узастопних календарских дана (температура ваздуха испод – 5 °C, снег, киша, олујни ветар, поплава, водена бујица и сл.)
У случају наступања околности из претходног става, уговорна страна која захтева измену уговора дужна је да докаже основаност тог захтева.
Захтев за продужење рока за извођење радова Извођач подноси Наручиоцу у писменој форми, у року од 3 (три) дана од дана сазнања за наступање околности из става 6. овог члана.
Не може се тражити измена уговора због ванредних околности које су настале после истека рока предвиђеног за реализацију уговора.

ГАРАНТНИ РОК
Члан 7.
Уговарачи су сагласни да гарантни рок за квалитет изведених радова и квалитет уграђеног материјала износи _____ месеца (минимум 24 месеца), а за уграђену опрему у складу са гаранцијом произвођача.
Рокови се рачунају од дана примопредаје радова Наручиоцу.
Извођач је дужан да недостатке изведених радова и уграђеног материјала, у погледу квалитета, који су настали у гарантном року отклони о свом трошку, у року који му одреди Наручилац.

ДОДАТНИ РАДОВИ
Члан 8.
Уколико у току извођења уговорених радова настане потреба за извођењем додатних радова, Извођач је дужан да застане са извођењем радова и да о околностима и разлозима који су узроковали потребу извођења тих радова, без одлагања, писмено обавести Стручни надзор и Наручиоца.
У случају потребе за додатним радовима који нису наведени у Техничкој спецификацији (накнадни радови), Извођач је дужан да Наручиоцу достави попис и опис тих радова, са структуром цене, која обухвата јединичну цену радова и материјала, количину радова и материјала и укупну цену радова и материјала према јединичним ценама.
У случају наступања околности из претходног става овог члана Наручилац може поступити у складу са чланом 157. Закона о јавним набавкама („Сл. гласник РС“,  бр. 91/2019 и 92/2023).
ПОВЕЋАЊЕ ОБИМА РАДОВА
Члан 9.
Уколико се током извођења радова појави потреба за повећањем обима уговорених радова, Извођач је дужан да застане са том врстом радова и писаним путем о томе обавести Наручиоца. По добијању писмене сагласности од стране Наручиоца, Извођач ће извести вишак радова према јединичним ценама из усвојене Понуде број ***  од ***  с тим да вредност повећаног обима радова у том случају мора бити мања од 15% првобитно уговорене вредности у складу са чланом 160. Закона о јавним набавкама („Сл. гласник РС“ бр. 91/2019 и 92/2023).
Извођење вишка радова неће бити од утицаја на рок за завршетак радова.

КОНТРОЛА КВАЛИТЕТА
Члан 10.
Извођач се обавезује да радове изведе са материјалима за чију употребу су сагласност дали: стручни надзор, конзерваторски надзор и пројектант.
Извођач је дужан да пружи доказе о квалитету изведених радова и употребљеном материјалу  и да Стручном надзору/Наручиоцу омогући контролу.
Коначна оцена квалитета изведених радова и употребљеног материјала врши се приликом примопредаје изведених радова.
Уколико Извођач није омогућио Стручном надзору/Наручиоцу да врши контролу квалитета изведених радова и употребљеног материјала, трошкови накнадне контроле падају на терет Извођача.
У случају несагласности у налазима контроле Извођача и Стручног надзора/Наручиоца, извршиће се заједничка накнадна контрола, трошкови накнадне заједничке контроле падају на терет уговарача чији налаз није потврђен. 

УГОВОРНА КАЗНА 
Члан 11.
Уговарачи су сагласни да је Извођач дужан да на име уговорне казне плати Наручиоцу износ од 0,5 % од укупно уговорене вредности радова за сваки дан закашњења, уколико својом кривицом не изведе уговорене радове у уговореном року, с тим да укупан износ уговорне казне не може прећи 5% од укупне вредности стварно изведених радова. 
Уговорна казна се обрачунава до примопредаје изведених радова, и то са даном сачињавања записника о примопредаји.
Висина уговорне казне из става 1. овог члана утврђује се Коначним обрачуном изведених радова.
Наплату уговорне казне Наручилац ће реализовати умањењем вредности стварно изведених радова по Коначном обрачуну, без претходног обавештавања и пристанка Извођача.
Уколико је Наручилац због закашњења Извођача са извођењем или са предајом изведених радова претрпео штету која је већа од износа уговорне казне, има право захтевати разлику до потпуне накнаде штете.

НАКНАДА ШТЕТЕ
Члан 12.
Извођач је дужан да Наручиоцу надокнади штету коју причини својом кривицом или грубом непажњом.
Уколико Наручилац у току реализације овог уговора претрпи штету која је последица неиспуњавања уговорених обавеза од стране Извођача, Извођач је одговоран за штету коју је Наручилац у том случају претрпео и дужан је да је надокнади.
Уговорне стране су сагласне да у случају наступања штете из става 1. овог члана заједничка комисија утврди евентуалну одговорност Извођача, обим и висину штете, о чему ће се сачинити записник.
ПРИМОПРЕДАЈА ИЗВЕДЕНИХ РАДОВА

Члан 13.
Извођач се обавезује да одмах, а најкасније у року од 3 (три) дана од дана завршетка радова који су предмет овог уговора о томе писмено обавести Стручни надзор и Наручиоца.
Дан завршетка радова који су предмет овог уговора констатује се у грађевинском дневнику.
Уговарачи су сагласни да без одлагања, а најкасније у року од 3 (три) дана од дана пријема писменог обавештења из става 1. овог члана приступе примопредаји и коначном обрачуну.
Уговарачи су сагласни да заједничка комисија изврши примопредају и коначан обрачун изведених радова, о чему ће се сачинити записник.
Уговарачи су сагласни да Комисију за примопредају и коначан обрачун изведених радова чине 2 (два) представника Наручиоца, 1 (један) представник Извођача.
Уговарачи су сагласни да записник о примопредаји садржи нарочито следеће податке:
- да ли су радови изведени у складу са уговором, позитивноправним прописима и правилима струке,
- да ли квалитет изведених радова одговара уговореном квалитету,
- констатацију о примопредаји гарантних листова и атеста и остале документације о гаранцијама,
- датум завршетка радова и датум извршене примопредаје.
Уговарачи су сагласни да ће Извођач, по извршеној примопредаји, без одлагања, сачинити и издати Окончану ситуацију усаглашену са коначним обрачуном.


СРЕДСТВА ФИНАНСИЈСКОГ ОБЕЗБЕЂЕЊА

Члан 14.
Извођач се обавезује да у року од 5 дана од дана закључења уговора као средство финансијског обезбеђења преда Наручиоцу оригинал банкарску гаранцију за испуњење уговорних обавеза у висини од 10% од укупне уговорене цене, односно од понуђене и прихваћене цене у понуди Извођача без ПДВ-а, са роком важности најмање 30 дана дуже од рока предвиђеног за реализацију уговора. Поднета банкарска гаранција је безусловна, неопозива и платива на први позив, без приговора.
Наручилац ће реализовати средство обезбеђења за испуњење уговорних обавеза у случају да Извођач не изведе радове који су предмет овог уговора у уговореном року, под уговореним условима и на уговорени начин.
Извођач је дужан да у року од 5 дана од дана потписивања записника о коначном обрачуну радова, као средство финансијског обезбеђења преда Наручиоцу оригинал банкарску гаранцију за отклањање недостатака у гарантном року у висини од 10% од укупне вредности уговора, без ПДВ-а, која траје 30 дана дуже од гарантног рока.  Поднета банкарска гаранција мора бити безусловна, неопозива и платива на први позив, без приговора.  

Наручилац ће реализовати средство обезбеђења за отклањање недостатака у гарантном року уколико Извођач у року од 7 дана од дана пријема рекламације Наручиоца, не усклади квалитет материјала и квалитет изведених радова са захтевима Наручиоца.


ИЗМЕНА УГОВОРА
Члан 15.
Уговарачи су сагласни да се измена уговора може извршити из разлога наведених чл. 6, 8 и 9. овог Уговора.
У случају из става 1.  овог члана Извођач и Наручилац ће закључити анекс уговора.


РАСКИД УГОВОРА
Члан 16.
Овај уговор се може раскинути са отказним роком од 7 (седам) дана од дана достављања писменог обавештења о отказу другој уговорној страни.	
Наручилац има право једностраног раскида уговора у свако доба и без отказног рока, уколико Извођач не извршава уговорене обавезе на уговорени начин, о чему ће писмено обавестити Извођача.
У случају из става 1. овог члана Наручилац ће сачинити Записник о примопредаји до тада изведених радова и Коначан обрачун, без учешћа представника Извођача.
Даном достављања Записника из претходног става настају последице у вези са примопредајом.
У случају из става 1. овог члана Наручилац ће Извођачу платити изведене радове по Коначном обрачуну из става 2. овог члана.
У случају раскида уговора за који је одговоран Извођач, Извођач је дужан да изведене радове заштити од пропадања, о свом трошку. 


ЗАВРШНЕ ОДРЕДВЕ
Члан 17.
Овај уговор закључује се на период до извршења и ступа на снагу даном потписивања од стране овлашћених лица уговорних страна и предајом средства финансијског обезбеђења из члана 14. овог уговора.
Уговарачи су сагласни да све евентуалне спорове који настану из овог уговора реше мирним путем, а уколико до споразума не дође, сагласни су да је надлежан Привредни суд у Крагујевцу.
У случају евентуалних неслагања уговорних страна у погледу примене одредби овог уговора примењиваће се одредбе Закона о планирању и изградњи, Закона о облигационим односима, Посебне узансе о грађењу и других позитивноправних прописа.


Члан 18.
Овај уговор сачињен је у 4 (четири) истоветна примерка и то за сваку уговорну страну по два примерка.




    ЗА ИЗВОЂАЧА:                                                                                       ЗА НАРУЧИОЦА:

******************                                                                                ******************                                  
                                                           			                                     Ранка Фуртула




Напомена: Модел уговора није потребно потписивати и печатирати и понуђач није у обавези да га доставља у оквиру своје е-понуде.

